ArabovMK/tajik-wikipedia-corpus huggingface dataset:
Бандаи Табрезӣ

Бандаи Табрезӣ Мирзо Аҳмади Разӣ, мутахаллис ба Банда (с. номаълум – ваф. 18445) — хушнавис, шоир ва муаррихи аввалҳои асри қоҷория, аз ашрофзодагони Озарбойҷон. Падараш Мирзомуҳаммади Шафеъ муддате вазири Озарбойҷон ва муставфии Нодиршоҳи Афшор буд. Бандаи Табрезӣ пас аз даргузашти падар ба дарбори Каримхони Занд рӯй овард. Баъд дар оғози таъсиси давлати Қоҷор ба ин хонадон пайваст, муставфӣ ва соҳиби девони расоил гашт. Дар дарбори Фатҳалӣ – шоҳи қоҷор (ҳукмр. 1833–1872) эътибор пайдо кард ва аз муставфиён ва муншиёни хоссаи вай гардид. Ӯ ҳамчунин танзим ва нигориши расоил, номаҳо, ҳукму фармонҳоро ба забонҳои туркӣ ва чағатойӣ ба уҳда дошт. Ашъори Бандаи Табрезӣ андак аст ва бештар шеърҳои мадҳӣ гуфтааст. Бандаи Табрезӣ хушнависи чирадаст буд ва настаълиқу шикастаро бисёр хуб ва мумтоз менавишт. Осори хаттии ӯ иборат аст аз) "Зайн-ут-таворих", таърихи умуми машриқзамин, хосса Эрон аз оғози офариниши одамон то давлати Фатҳалишоҳи қоҷор, ки ба дастур ва ба номи вай дар ҳудуди с-ҳои 1839–43 навишта шудааст) "Ҳаводиснома", ё "Таърихи футуҳот", ё "Рӯзномаи Наромон", ё "Таърихи Наполеон") рисолаи "Ишқ ва Рӯҳ" ё "Ҳусн ва Дил". Ӯ ин рисоларо бо хоҳиши дӯсташ Мирзо Яҳё навиштааст. Нусхаи он таҳти рақами 3613 дар китобхонаи марказии Донишгоҳи Теҳрон маҳфуз аст) Номаҳои Мирзо Разӣ.
Банд (пайванди устухон)

Банд, мафсил — пайванди мутаҳаррики байни устухонҳо ё тағояк, ки байни онҳо роғ (диартрозҳо) мавҷуд аст. Банд яке аз тарзҳои пайваст шудани устухонҳост. Пайванди беҳаракати устухонҳоро васла (синартроз) меноманд. Банд ҳамзамон вазифаи такя ва ҳаракатро низ иҷро мекунад. Банд аз интиҳо (сатҳи устухон), халта ва ҷавф иборат аст. Дар бештарин мавридҳо як тарафи банд барҷаста ва тарафи дигари он фурӯхамида мебошад. Банд ғайр аз унсурҳои асосӣ, ҳамчунин ҳосилаҳои ёвар низ дорад (мас., диск, исфанҷ, моҳак ва ғайра). Интиҳои устухонҳои банд дар халтаи банд ҷойгир шудааст. Халтаи банд аз бофтаи пайвандӣ ҳосил мешавад. Андаруни онро пардаи зулолӣ (синовиалӣ) фаро гирифтааст. Пардаи зулолӣ аз худ шилм ҷудо карда, лағжиши бемонеаи бандро таъмин менамояд. Бандҳо аз ҳисоби шохчаҳои наздиктарини артерия бо хун таъмин мешаванд; онҳо дар халтаи банд шабакаи зичи анастамозҳоро ба вуҷуд меоваранд. Бандеро, ки аз ду устухон ташаккул ёфтааст, банди сода ва бандеро, ки аз чанд устухон ба вуҷуд омадааст, банди мураккаб меноманд. Банд ба таъсири омилҳои беруна — сармо, сирояти ангезаи бемориҳо, лат хӯрдан, ихтилоли мубодилаи моддаҳо ва ғ. ниҳоят ҳассос аст. Баъзе бемориҳо (мас., тарбод) боиси тағйир ёфтани шакли банд мегарданд. Ба бемориҳои асосии банд мансубанд: анкилозҳо, синостозҳо, артрогрипоз, тарбод, хондродисплазия, гемартроз, артритҳо ва ғ.
Бандаи Ҳисорӣ

Бандаи Ҳисорӣ (с. ва ваф. номаълум) — шоир ва донишманди тоҷик. Дар ҷавонӣ аз зодгоҳаш Ҳисор барои таҳсили илм ба Бухоро рафт. Мувофиқи маълумоти "Тазкират-уш-шуаро"-и Муҳтарам, муҳаққиқи илми худошиносӣ, донандаи қоидаҳои шарҳу тафсир, ҳакими ҳикматҳои табиӣ ва риёзӣ, илмҳои мантиқ, фалсафа ва ғ. будааст. Аз мансабу хидмат ба давлат канорагирӣ карда, ба тадрис машғул шудааст. Шогирдони бисёре дар дарсҳояш иштирок мекардаанд. Б. Ҳ. дар шеъру шоирӣ шуҳратманд гардида буд. Абёти зерин аз ӯянд: Саҳар ба гӯши ман ин мужда аз баҳор омад, Ки вақти хӯрдани май аз лабони ёр омад. "Димоғи дил ба тамошои гулрухон хуш кун, Нишоти сабза зи гесуи ғамгусор омад!" Ба накҳати саҳарӣ гуфт сабзпӯш чаман, Ниқоби ғунча бигир, андалеби зор омад.. Зи лолаи рухи ҷонон мапӯш чашми вафо. Зулоли ранги дил аз ҳусни беғубор омад.
Кангон

Кангон ё Бандар-Кангон, ҳамчунин ба забони румӣ, чун; ва — шаҳрест дар устони Бушаҳри Эрон. Шумори аҳолии ин шаҳр дар саршумории соли 2006, 16,388 нафар будааст.
Бандар

Бандр (— аслаш бундар, яъне ҷойе, ки бору буна дар он ниҳанд) — маконе, ки тоҷирон ва қофила дар он бисёр оянду раванд. Канори дарёву баҳр, ҳавзҳои бузурги киштигард, ки ҷойи бастани киштӣ ва таъмири он буда ҳамчунин ҳар шаҳре, ки бар соҳили он воқеъ бошад. Бандарҳо ду навъанд: баҳрӣ ва дарёӣ. бандаргоҳҳо аз замони қадим вуҷуд доштанд. Нахуст фақат барои эмин доштани киштӣ аз туғёни мавҷи баҳру дарёҳо дар димоғаҳо ва резишгоҳҳои дарёҳо ба вуҷуд омада, баъдан бар асари тараққии тиҷорат ва баҳрнавардӣ сохтмони бандаргоҳҳо хеле авҷ гирифтанд. Ҳанӯз соли 3400 пеш аз милод бандари баҳрии шаҳри Месар дар ҷазираи Крит ва ду бандари бузурги шаҳрҳои Сидон ва Тир дар соҳилҳои Баҳри Миёназамин маълум будаанд. Карфаген ҳам бандари калоне доштааст. Минбаъд дар аксари кишварҳои наздисоҳилӣ бандарҳо арзи ҳастӣ кардаанд. Бандаргоҳҳои муосири баҳрӣ аслан ду навъанд: мардумӣ-шаҳрвандӣ (тиҷоратӣ, моҳигирӣ ва ғайра) ва ҳарбӣ-низомӣ. Бандарҳои тиҷоратӣ макони бору амволи содиротию воридотӣ мебошанд ва чунин бандарҳо дар навбати худ боз ба бандарҳои бору амволи умумӣ ва махсусгардондашуда (аз қабили бандарҳои чӯбкашонӣ, ангишт, нафт, мусофирбар ва амсоли инҳо) тақсим мегарданд. бандарҳои ҳарбӣ-низомӣ аслан барои пойгоҳҳои низомии Қувваҳои мусаллаҳи ҳарбӣ-баҳрӣ таъйин шудаанд. Мувофиқи вазифа ва аҳаммияти худ бандарҳо ҷаҳонӣ (марказҳои тиҷорати ҷаҳонӣ, ки тариқи уқёнус бо қораҳо доду гирифти молиро анҷом медиҳанд), байналмилалӣ (доду ситади борро бо мамолики ҷудогона анҷом медиҳанд) ва маҳаллӣ (дохиликишварӣ) мешаванд. Бандарҳои дарёӣ низ мисли бандарҳои баҳрӣ барои равнақу ривоҷи тиҷорат ва соир иртиботот бо дохилу хориҷи кишвар аҳаммияти бузург доранд.
Банданавози Гесӯдароз

Гесӯдароз Абулфатҳ Садруддин Муҳаммад ибни Юсуф Алӣ Ҳусайни Чиштии Деҳлавӣ (январи 1321, Деҳлӣ — 1 ноябри 1422, Гулбарга, Ҳасанобод, Ҳиндустон) — яке аз симоҳои намоёни фиқҳ, тасаввуф ва адабиёти форс-тоҷик дар Ҳиндустон. Бо номҳои Хоҷаи Банданавоз ва Сайиди Банданавоз низ машҳур аст. Зиндагинома Гузаштагони ӯ аз Ҳирот буда, ба Деҳлӣ рафтаанд. Падари Гесӯдароз Сайид Юсуфи Ҳусайнӣ пайрави тариқати чиштия ва аз муридони шайх Низомуддини Авлиё будааст. Гесӯдароз таҳсили ибтидоиро дар ш. Давлатобод касб намуда, баъди фавти падараш барои идомаи таҳсил ба Деҳлӣ рафтааст. Илмҳои назарӣ ва фиқҳу шариатро аз донишмандони даврааш Шарафуддини Кетҳолӣ, Мавлоно Тоҷуддини Муқаддам, Рукнуддуни Шариатии Киндӣ омӯхта, ба дараҷаи устодӣ ва мақоми баланди илмӣ ва тадрис расида буд. Гесӯдароз асосан ҳамчун мутафаккири ирфонӣ ва мубаллиғи тариқати чиштия шуҳрат дошт ва дар ин тариқат муриди шайх Насруддини Маҳмуд буд. Аз хавфи тохтутозҳои Темур аз Деҳлӣ ба шаҳрҳои дигари Ҳиндустон сафар карда, дар ниҳоят дар Гулбаргаи Ҳасанобод иқомат ихтиёр кард. Аз ҳимоя ва таваҷҷуҳи Аҳмадшоҳи Баҳманӣ бархурдор шуд ва дар ривоҷи силсилаи чиштия кӯшиши зиёд ба харҷ дод. Мақбараи ӯ дар Гулбарга зиёратгоҳи пайравони силсилаи чиштия ва аҳли адаби Ҳиндустон мебошад. Гесӯдароз ба монанди баъзе пайравони тасаввуфи Хуросон тарафдори назарияи эътидолии тасаввуф буда, чун хоҷа Абдуллоҳи Ансорӣ ва Муҳаммади Ғаззолӣ барои пайвастани шариат ва тариқат кӯшидааст. Аз ин ҷиҳат ӯ мухолифи ақидаи ваҳдати вуҷуд буд ва дар осораш мавқеи Ибни Айнулқузоти Ҳамадонӣ, Фаридуддини Аттор ва Ҷалолуддини Румиро, ки пайрави ваҳдати вуҷуд буданд, шадидан интиқод кардааст. Гесӯдароз осори зиёде таълиф кардааст, ки бештари онҳо ба форсӣ-тоҷикӣ буда, асосан ба тафсири Қуръон ва шарҳи осори бузургони тасаввуф, махсусан асарҳои Абунаҷиби Суҳравардӣ, Шиҳобуддини Суҳравардӣ, Калободӣ ва Абуҳанифа бахшида шудааст. Гесӯдароз шахсе таҳаммулгаро буда, кинаварзиро бо дину мазҳабҳои дигар манъ мекард, забонҳои форсӣ-тоҷикӣ ва санскритро хуб медонист. Ба арабӣ ва форсӣ-тоҷикӣ асар эҷод мекард. Асарҳои муҳимтарини ӯ: Шарҳи форсии "Одобу-л-муридин"-и Абунаҷиби Суҳравардӣ, Шарҳи "Китобу-т-таарруф"-и Калободӣ, "Асмоу-л-асрор", "Бурҳону-л-ошиқин", "Ҷавоҳиру-л-ушшоқ", "Ҳадоиқу-л-унс", "Сабилу-л-муҳаққиқин ва-л-маҷзубин", "Вуҷуду-л-ошиқин", "Рисолаи муроқаба", "Мултақот дар тафсири ирфонии Қуръон", "Маориф" дар шарҳи "Аворифу-л-маориф"-и Шиҳобуддини Суҳравардӣ, Шарҳи "Рисолаи қушайрия". Муҳаққиқон ва шогирдони Гесӯдароз беш аз сад асарро ба ӯ нисбат додаанд.
Сироҷиддин Бандаев

Сироҷиддин Бандаев — омӯзгор, кимиёшиноси маъруфи тоҷик, доктори илмҳои кимиё, профессор, узви вобастаи Академияи таҳсилоти Тоҷикистон, академики Академияи илмҳои байналмилалии мактабҳои олӣ (МАН ВШ), Аълочии маорифи Тоҷикистон, Корманди шоистаи Тоҷикистон, барандаи Ҷоизаи Президенти Ҷумҳурии Тоҷикистон дар соҳаи маориф ва Ҷоизаи давлатии Ҷумҳурии Тоҷикистон барои олимон ва омўзгорони фанҳои табиатшиносӣ, дақиқ ва риёзӣ дар соли 2021.
Бандар Блэр

Бандар Блэр — пойтахти қаламрави иттифоқии Ондомон ва Некӯбор дар Ҳиндустон аст. Аҳолии шаҳр дар соли 2011 тақрибан 100,000 нафар буд. Ҷусторҳои марбут.
Бандар (деҳа, н. Хуросон)

Бандар — деҳа дар ҷамоати деҳоти Қизилқалъаи ноҳияи Хуросон. Аз Бандар то маркази ноҳия 32 км. Аҳолиаш 5712 нафар, тоҷикон.
Бандари Анзалӣ

Бандари Анзалӣ — шаҳрест дар устони Гелон, Эрон аст. Шумори аҳолии ин шаҳр дар саршумории соли 1996, 98,544 тан будааст ва дар соли 2006, 112,891 тан баровард мешавад.
Бандари Газ

Бандари Газ (ё, инчунин ба забони румӣ ҳамчун --, -- ва) — шаҳр ва пойтахти шаҳристони Бандари Газ, дар устони Гулистон, Эрон аст. Дар барӯйхатгирии соли 2006 аҳолии он 17,923 нафар, дар 4679 оила буд. Бандари Газ дар канори ҷанубу шарқи халиҷи Гургон ҷойгир аст, дар фосилаи 20 км ҷануби Бандари Туркаман ва 48 км аз Гургон. Пеш аз таъсиси Бандари Туркаман, ин бандар муҳимтарин бандари тиҷоратӣ дар ғарби Мозандарон, Симнон ва Хуросон буд. Бандари Газ бинобар ҷойгиршавии он дар шоҳроҳи тиҷоратии шимолу ғарби Эрон, як маркази саноатӣ гардид. Дар ин шаҳр корхонаҳои истихроҷи нафт, биринҷ ва тоза кардани пахта ташкил карда шуданд. Минтақаҳои наздисоҳилии шаҳр дорои ботлоқзорҳо, боғҳо ва ҳайвоноти ваҳшӣ мебошанд. Инчунин нигаред.
Бандар-Сери-Бегаван

Бандар-Сери-Бегаван — шаҳр, пойтахти Бруней.
Бандари Туркаман

Бандари Туркаман — шаҳрест дар устони Гулистон, Эрон аст. Шумораи аҳолии ин шаҳр дар соли 2006, 50,074 тан будааст.
Бандари Линга

Бандари Линга ё Бандари Лингаҳ — шаҳр дар устони Ҳурмузгони Эрон аст. Дар барӯйхатгирии соли 2006, шумораи аҳолии ин шаҳр дар саршумории соли 2006, 22,994 нафар будааст. Аксҳои шаҳр Сарчашмаҳо.
Бандбозӣ

Бандбозӣ — бозии қадимии тоҷикии наврасону ҷавонон. Он дар ҷойҳои васеи ҳамвор доир мегардад. Барои бозӣ 5–8 банди 1, 5–2-метра лозим аст. Ҳаракатҳои асосиаш ҷастан ва давидан. Бозигарон (писарону духтарон) дар майдоне барои худ чоркунҷа ё доираҳо мекашанд, ки аз ҳамдигар 1–2 қадам дуранд. Аз байнашон як нафар роҳбар таъйин мешавад, ки бо навбат бозигаронро яктогӣ ба доираҳои кашидашуда тақсим менамояд. Бо фармони якуми роҳбар бозигари таъйиншуда (аз даруни доира) бо даст ду нӯги бандро медорад ва миёнаи онро зери пой монда, тайёр мешавад. Бо фармони дуюми роҳбар вай бандбозиро (ҷаҳак-ҷаҳак) сар мекунад. Баробари ба ягон ҷойи бадан расидани банд бозигар зуд ҷойи худро ба нафари дигар медиҳад. Ҳамин тавр бозӣ идома меёбад. Натиҷаи бозӣ аз кам хато кардани бозигар вобаста аст.
Банди Парвози Вагенинген

Банди Парвози Вагенинген (маҳаллӣ:) — фурудгоҳи ҳамагона (умумӣ) бо Коди ИОТОи аст. Ин фурудгоҳ дар кишвари Сӯрином қарор дорад. Ҷусторҳои вобӣаста Манобӣеъ Шаблон:Фурудгоҳҳои Сӯрином.
Банде дар мусиқӣ

"Банде дар мусиқӣ", номи дигараш "Рисолаи мусиқӣ" — асарест оид ба таърих ва назарияи мусиқии тоҷик (асрҳои 16–17). Муаллифаш номаълум. Тахминан дар Бухоро бо хатти настаълиқ таълиф шудааст. Рисола аз муқаддима, ҳашт боб ва хотима иборат аст. Дар муқаддима тавсифи мусиқӣ чун илм ва ҳунар аз дидгоҳи назариявӣ ва зебоишиносӣ қаламдод шудааст. Боби аввал дар бораи таърихи ташаккули 12 мақом, 6 овоза, 24 шуъба; боби дуюм роҷеъ ба пайдоиши 24 шуъба (шарҳи шуъбаҳо ва тартиби онҳо дар мақомҳои 12-гона); боби сеюм оид ба 24 шуъба ва тарзу тариқи бардошта шудани онҳо аз 12 мақом (таносуби ҳар шуъба дар ҷараёни эҷоди онҳо дар созҳои мусиқӣ); боби чорум доир ба пайдоиши усули мусиқӣ (таърихи зарбҳои мусиқӣ ва мавқеи онҳо дар созу овоз); боби панҷум дар бораи 17 усули мухталифа ва навъи зарбҳову нақраҳо; боби шашум оид ба 6 баҳр, вазни мусиқӣ (роҳу равиши эҷоду иҷрои ин баҳру зарбҳо); бобҳои ҳафтум ва ҳаштум дар хусуси ихтирооти ҳунармандони маъруф аст. Дар хотимаи китоб паҳлуҳои бадеӣ ва эҳсосии созу овоз тавсиф ёфта, муаллиф барои тақвияти хулосаҳои назариаш аз мусиқидон ва шоир Наҷмуддин Гавҳарии Кавкабии Бухороӣ порчаҳои шеърӣ иқтибос овардааст. Як нусхаи ин рисола таҳти рақами 3497-11 дар Ганҷинаи дастнависҳои шарқии Институти шарқшиносии АИ Ҷумҳурии Ӯзбекистон маҳфуз аст.
Бонди парвозии Виер Гебройдерс

Банди Парвози Виер Гебройдерс — фурудгоҳи ҳамагона. Ин фурудгоҳ дар кишвари Суринам қарор дорад Ҷусторҳои вобаста Манобеъ Шаблон:Фурудгоҳҳои Сӯрином.
Банди Парвози Викториа Столпорт

Банди Парвози Викториа Столпорт (маҳаллӣ:) — фурудгоҳи аст. Ин фурудгоҳ дар шаҳри мунтрол кишвари Канада қарор дорад.
Банди Парвози Юнион Глашиер Блу-Айс

Банди Парвози Юнион Глашиер Блу-Айс (-) — фурудгоҳи аст, ки як бонди фуруди Ях дорад, ва тӯли бонди он метр аст. Ин фурудгоҳ дар кишвари Антарктида қарор дорад, ва дар баландии 750 метр аз сатҳи баҳр воқеъ шудааст.
Банди кӯҳ

Банди кӯҳ - ҷойи ба ҳам пайвастани ду ё яучанд қаторкӯҳҳо ва ё силсилакуххо,(масалан: Банди кӯҳи Гамо дар қаторкӯҳи Академияи Фанҳои Помири Ғарби,баландиаш 6595м). Банди кӯҳодатан баланд ва душворгузар аст. Нигаред.
Банди Шаҳриёр

"Банди Шаҳриёр" — суруди бостонии мавсимию маросимии эрониён дар аҳди Сосониён, ки Борбад тасниф намудааст. Дар адабиёти форс-тоҷик (рисолаҳои мусиқӣ, фарҳангҳои тафсирӣ) низ асари мазкурро аз таснифоти маъмули тақвимии Борбад тавзеҳ додаанд. Бинобар тавзеҳи манобеи хаттӣ, "Банди Шаҳриёр" ифодагари нерӯ, шукӯҳу азамати шоҳони сосонӣ буда, мансуб ба силсилаи 360 таснифоти шеърию мусиқии Борбад аст.
Бандарҳо

Иртибот байни сахтафзорҳои гуногуни дохилкунӣ ва хориҷкунии иттилоот бо блоки системавии компютер тавассути слотҳои (портҳои) махсус, ки онҳоро бандар мегӯянд амалӣ мегардад. Барои баъзе сахтафзорҳои аз берун бо компютер пайвастшаванда ҷойҳои махсус ҷудо карда шудааст, ки онҳоро низ бандар мегӯянд. Ин мавзеъҳо одатан дар паси (пушти) блоки системавии компютери фардӣ ҷойгир шудаанд. Дискдонҳои дискҳои чандирии магнитӣ, винчестер ва дискҳои нурӣ (лазерй) бошанд асосан дар дохили блоки системавӣ насб карда мешаванд. Бандарҳои насби сахтафзорҳоро ба ду гурӯҳ ҷудо мекунанд: сими - параллелӣ ва пайдарпай, (юэсби), (файр-вайр) ва бесим - инфрасурх, (блутуз). Бандарҳои параллелӣ. Ин намуди бандарҳо дар иртиботи сахтафзорҳое истифода мешаванд, ки онҳо барои иттилооти хаҷми калондоштаро ба масофаи наздик расонидан хидмат мерасонанд. Ба воситаи бандарҳои параллелӣ дар як вақт бо ёрии 8 тор сим якбора 8 бит додаҳо гузаронида мешаванд. Ба бандарҳои параллелӣ чопгар (принтер) ва сканер насб карда мешаванд. Миқдори бандарҳои параллелӣ дар компютер аз як то сето шуда метавонад, ки онҳо мувофиқан 1, 2, 3 (- хати чопгар) номгузорӣ карда мешаванд. Бандарҳои пайдарпай барои ба блоки системавӣ насб кардани муш, модем ва дигар сахтафзорҳо хидмат мерасонанд. Ба воситаи торҳои ин бандар додаҳо дар шакли пайдарпай 1 битӣ гузаронида мешаванд. Пайдарпай расонидани додаҳо барои масофаҳои дур мувофиқ аст. Бандарҳои пайдарпайро аксар вақт бандарҳои иртиботӣ низ мегӯянд. Миқдори онҳо дар компютер аз як то чор ададро ташкил карда метавонад, ки онҳо мувофиқан СОМ1, 2, 3 ва 4 (- бандари иртиботӣ) номгузорӣ карда мешаванд. Насби бесим бо модули Насби ҳамагӣ як адаптери ба компютер имконият медиҳад, ки дар як вақт қариб бо 100 таҷҳизоти дар радиуси то 100 метр ҷойгирбуда робита барқарор намояд. Бо компютере, ки бо модули муҷаҳҳаз мебошад, сахтафзорҳои гуногунро насб намудан мумкин аст. Масалан, компютери фардии дар масофаи наздик ҷойгирбуда бо телефонҳои ҳамроҳ, чопгарҳо, муш, сафҳакалид ва ғайра робита барқарор карда метавонад. Иртиботи додаҳо тавассути мавҷҳои радиоӣ дар радифи 2,2-2,4 Ггс ба амал меояд. Яке аз афзалиятҳои - иртиботи устувори он ба ҳисоб меравад. Устувории он новобаста аз мавқеъи ҷойгиршавии мавҷқабулкунанда ва мавҷпахшкунанда таъмин карда мешавад. Агар дар компютер модули пешакӣ насб карда нашуда бошад, пас модули алоҳидаи онро бо ёрии - бандар ба компютер ҳамроҳ намудан мумкин аст. Дар компютерҳои портативӣ ба таври васеъ истифода мешавад. Модули - Технологияи "вай-фай" (- - - садоқати бесим) стандарти иртиботи устувор ба ҳисоб рафта, барои дастрасии бесими шабакаи саросарии Интернет тавассути компютерҳои фардӣ пешбинӣ шудааст. Аксарият компютерҳои портативӣ бо модули - муҷаҳҳазанд. Барои компютерҳои фардии рӯйимизӣ бошад модулҳои алоҳидаи дохилӣ ва берунӣ истифода бурда мешавад. Вазифаи модули - аз ташкил намудани иртиботи байни компютер ва мавҷпахшкунанда (антенна) дар радифи 2,4 Мгс бо суръати аз 11 Мбитс то 54 Мбитс иборат аст.
Банди Туркистон

Банди Туркистон, каторкӯҳ дар шимоли Афғонистон; аз сафедкӯҳ бо пастхамии дарозруя, ки аз он дарёи Мурғоб ҷорист, ҷудо мешавад. Тӯлаш қариб 300 км. Баландиаш то 3497 м (к. Ҳавзи Кабуд). Банди Туркистон ба самти шимолу ғарбӣ то теппаҳои доманаи к. Карабели сарҳади ИҶСШ омада мерасад. Дар доманаи кӯҳҳо набототи биёбонӣ, дар минтақаи баландкӯҳ буттаҳои арча тунук меруянд.
Банди фурудгоҳи Шотган Ранч

Банди фурудгоҳи Шотган Ранч — фурудгоҳи хусусӣ аст, ки як бонди фуруди асфалт ва бутун дорад, ва тӯли бонди он 502 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 1045 метр аз сатҳи баҳр воқеъ шудааст.
Банди Саҳроии Теуфел

Банди Саҳроии Теуфел — фурудгоҳи аст, ки як бонди фуруди чаман дорад, ва тӯли бонди он 487 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 60 метр аз сатҳи баҳр воқеъ шудааст.
Банди ҳавоии Деблой

Банди ҳавоӣӣи Деблой — фурудгоҳи ҳамагона (умумӣ) баҳрабурдори ҳавоӣӣ аст, ки як бонди фуруди асфалт дорад, ва тӯли бонди он 1073 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 66 метр аз сатҳи баҳр воқеъ шудааст.
Бандина

Бандина дар токдорӣ — масолеҳест, ки барои ба хавоза бастани тана ва навдаву хадраи ток истифода мешавад. Лифи зирфун, навдаи бед, пӯстлохи хадраи туту фундуқ, ғеша, илғай, най, пояи ҷавдор, юнучқа, зағир, лифофаи сӯтаи ҷуворимакка ва ғ., инчунин канаб, латта ва плёнкаи полиэтилениро чун Б. истифода мебаранд. Б.-ро бо мақсади мулоиму устувор шуданаш қабл аз истифода тар мекунанд. Саноат барои бастани ток ашёи гуногун (ҳалқа, даста, сими коғазпеч) мебарорад. Дар баъзе мамлакатҳо танаву шохҳои токро ба тасмаи пластмассӣ мебанданд. Вобаста ба тарзи бастан (хушк ё тар), талабот ба Б. гуногун аст. Аснои хушкбандӣ тана, шохаҳои бисёрсола, дастакҳои ғафс ва навдаҳои борвар ба сим ё сутун баста мешаванд. Дар мавриди тарбандӣ навдаву хадраҳои сабзро мебанданд. Дар давраи нашв навдаҳоро, одатан, 2–3 бор мебанданд: бори аввал қабл аз гул, вақте ки навдаҳо аз симтаноби дувум гузаштаву қисми ба тана наздикашон сахт мешавад (дарозиашон 40–50 см); бори дувум – вақте ки навдаҳо аз симтаноби севум мегузаранд (дарозиашон 75–80 см); бори севум навдаҳоеро мебанданд, ки аз нашв ақиб мондаанд. Навдаҳоро 1–2-тоӣ озод бастан лозим аст. Дар асари нодуруст бастани онҳо имконияти ҷабидани моддаҳои ғизоӣ коҳиш ёфта, хӯшагулҳо гардолуд намешаванд ва ҳосил кам мегардад. Ба хавоза бастани шоху навда имкон медиҳад, ки ток аз таъсири шамол ва нигоҳубин осеб наёбад. Бастани ток боиси нашву серҳосилӣ мегардад, хадраҳои сабзро аз сармо муҳофизат мекунад, ба пайдоиши касалиҳои занбӯруғӣ монеъ мешавад.
Бандкашӣ

Бандкашӣ — яке аз бозиҳои варзишии бачагонаи тоҷик, ки маъмулан дар ҷашни Наврӯз ва иду маъракаҳои мардумӣ барпо мешавад. Қоидаҳо Мусобиқаи бандкашӣ дар майдончаи ҳамвор ташкил шуда, барои он арғамчини ғафси дарозиаш 8-10 м истифода мешавад. Иштирокчиён 4-6 нафарӣ ба ду даста ҷудо шуда, аз ду тарафи хат дар майдон ҷойгир мешаванд. Кадом дастае, ки ҳарифонро кашида аз хат гузаронад, ғолиб дониста мешавад. Дар саросари кишвар фаъол аст.
Бандо

Бандо — яке аз шаҳрҳои префектураи Ибараки, Ҷопон аст.
Бандирма

Бандирма, Пандерма - шаҳр ва ноҳияи Вилояти Боликесир и Туркия аст. Таърих Муддати дароз дар ин ҷойҳо шаҳри Панормоси юнонӣ буд (бо ҳамон номи юнонӣ дар Сицилия низ буд, баъдтар ба тариқи итолиёӣ ба Палермо тағир ёфтааст). Дар асри салибдорон онро ҳамчун пойгоҳи амалиёт дар Осиёи Хурд истифода мекарданд. Дар асри Панормосро туркҳо забт карданд ва номашро ба Бандирма иваз карданд. Дар соли 1912 дар ин ҷо туркҳо - 36.976 нафар, юнониҳо - 9610 нафар, арманиҳо - 3.879 нафар, яҳудиён, булғорҳо - 1635 нафар зиндагӣ мекарданд. 1. Булғориҳои Осиёи Хурд дар моҳҳои март-июни соли 1914 бидуни истисно ба Булғористон кӯчонида шуданд. Соли 1918 дар Бандирма муҳорибаҳои охирини Ҷанги Якуми Ҷаҳон анҷом ёфтанд, ки ба ифтихори он дар шаҳр муҷассама гузошта шудааст. Пайвандҳо.
Бандитизм

роҳзанӣ ё Бандитизм (аз – даста, гурӯҳ) — ҷинояти равонашуда ба муқобили бехатарӣ ва тартиботи ҷамъиятӣ тавассути дастаи иборат аз ду ва ё бештар нафар аст, ки мақсадаш ҳамла ба шаҳрвандон ва ё ташкилот барои аз худ намудани дороии онҳо мебошад. Аломатҳои даста (банда) дар КҶ ҶТ (қисми 1, моддаи 186) нишон дода шуда, мазмуни он дар Қарори Пленуми Суди Олии Тоҷикистон аз 26 июни 1987 "Дар бораи амалияи судӣ оид ба парвандаҳои бандитизм" баён гардидааст. Бандитизм ба ҷинояти махсусан хавфнок дохил мешавад. Дастаи бандитизм маъмулан гурӯҳи муташаккили ба таври доимӣ амалкунандаи ҷинояткор мебошад, ки барои ба амал баровардани ниятҳои нопоки худ бо барномаи пешакӣ тарҳшуда ҳамла ба шаҳрвандон ё ташкилотро бо омодагии пешакӣ ба амал мебарорад. На фақат иштироки бевоситаи аъзои гурӯҳ, балки таъминкунандагони маблағ, силоҳ, воситаи нақлиёт, ҷустуҷӯи шахси (ташкилот)-и мавриди ҳуҷум ва ғ. низ ширкаткунандаи амали бандитизм маҳсуб мешаванд. Барои ба ҷавобгарии ҷиноятӣ кашидани ширкаткунандагони даста баёноти як нафари он кофӣ аст. Ашхосе, ки аз вазифаи ишғолнамуда сӯистифода карда, ба бандитизм машғул мешавад ва ретседивистони хавфнок ё махсусан хавфноке, ки амали бандитизмро анҷом медиҳанд, мувофиқи нишондоди моддаи 186 КҶ ҶТ (қисмҳои 1 ва 2) ва дар ҳолатҳои вазнинкунандаи бандитизм мувофиқи қисми 3 моддаи мазкур ҷазо дода мешаванд.
Бандпойҳо

Бандпойҳ — типи ҷонварони бемуҳра. Қариб 2 млн намуд доранд. Паҳншавӣ Дар Тоҷикистон тақрибан 10 ҳазор намуди бандпойҳо маълум аст. Бандпойҳо дар ҳаво, замин ва об зиндагӣ мекунанд. Баъзеашон алафхӯр, даранда ва баъзеи дигарашон паразитанд. Авлоди қадимаи бандпойҳо ҳалқакирмҳои баҳрӣ ба шумор мераванд. Харчангу тортанақшаклҳо, ҳашарот ва бисёрпойҳо синфҳои асосии бандпойҳо мебошанд. Тани бандпойҳо аз се қисм (сар, сина ва шикам) иборат аст. Бисёр вақт қисми сина бо сар васл шуда, сарсинаро ҳосил мекунад (масалан, дар тортанақшаклҳо, харчангҳои даҳпой ва ғайра). Пойҳои бандпойҳо эҳтимол дар аввал душоха будаанд. Ин аломат, ки масалан, хосси трилобитҳои давраи палеозой буд, дар харчангшаклҳои имрӯза низ боқӣ мондааст. Бадани бандпойҳо бо кутикула, ки сипари муҳофиз ҳосил мекунад (ба он мушакҳо часпидаанд), пӯшида шудааст. Бинобар ин, инкишофи бандпойҳо ба таври даврӣ дар фосилаи ба кутикулаи нав иваз шудани кутикулаи куҳна ба амал меояд. Силсилаи асаби бандпойҳо аз се ҷуфт ганглия (мағзи сар) ва асаби шикам иборат мебошад. Бандпойҳо бо узвҳои махсус нафас мегиранд, ки рӯйи онҳо кутикулаи нафис дорад. Дар бандпойҳои обӣ ғалсама вазифаи узви нафасгириро иҷро мекунад. Узвҳои ҳисси бандпойҳо хуб инкишоф ёфтаанд. Бандпойҳо бо таври ҷинсӣ, одатан, бо роҳи бордоршавӣ ва партеногенезӣ (як шакли афзоиши ҷинсии организмҳо, ки ҳангоми он ҳуҷайраҳои ҷинсии модина бидуни бордоршавӣ инкишоф меёбанд) афзоиш мекунанд. Таснифот Таснифи бандпойҳо гуногун аст. Дар асоси яке аз онҳо бандпойҳо ба чор зертип тақсим мешаванд: Бисёр бандпойҳо ҷонварони муфид мебошанд. Онҳоро дар ғизо истифода мебаранд (масалан, харчангҳо); аз баъзе бандпойҳо (ору, кирмак) маҳсулоти пурбаҳо, масалан, асал, мум, абрешим ва ғайра мегиранд. Бандпойҳои зараррасон низ мавҷуданд (масалан, ғамбуски колорадоӣ, малах, канаи хоришак, кайк, шабуш ва ғайра). Баъзе бандпойҳо ангезандаи бемориҳоро интиқол медиҳанд (кӯрпашшаҳо, канаҳо ва ғайра). Нигаред низ Эзоҳ Адабиёт.